Polisie soek nog na kapersFoto: Youtube Niemand is nog in hegtenis geneem in verband met ŉ kaping van ŉ familievoertuig waarvan kringtelevisiebeeldmateriaal op YouTube beland het nie. Sers. Obakeng Mabaso het Maandag gesê die polisie is op soek na vier gewapende mans in verband met die voorval wat Saterdag op die hoek van Commissioner- en Crownstraat in die Johannesburgse middestad plaasgevind het. Sien die voorval hier (Waarskuwing: Die video mag sensitiewe lesers ontstel). Volgens Mabaso is twee selfone en R10 000 kontant tydens die kaping gesteel. Mense met meer inligting oor waar die verdagtes hul mag bevind, kan die polisie by 10111 skakel.